JERUUSALEMMA STUUDIO
Shalom ja tere tulemast Jeruusalemma Stuudiosse!
Täna räägime antisemitismist ja selle mõjudest Iisraelile.
Meie külaliseks on Jeruusalemma Õigusinstituudi esimees
ja Knesseti antisemitismivastase komisjoni juht,
advokaat Calev Myers. - Aitäh saates osalemast!
Ülemaailmne antisemitism ei ole uus nähtus.
Kui halvad lood sellega on?
- Ei saa öelda, et see oleks viimase 70 aastaga kasvanud.
Ometi esineb seda praegu varasemast võimsamalt.
Avalike suhete- ja diasporaaminister Yuli Edelstein andis sel nädalal
Knessetile ülevaate antisemitismi kohta,
kust ilmnes murettekitavaid ilminguid maailmas -
traditsioonilisi antisemitistlikke tegusid,
näiteks haakristide maalimist juudi surnuaedades.
Traditsioonilised antisemitistlikud teemad tõusid esile
nii nn Araabia kevade kui ka USA majanduskriisi käigus.
Näiteks levitas liikumine "Okupeerige Wall Street"
juudi konspiratsiooniteooriaid,
mille järgi kontrollivad juudid valitsust ja Wall Street'i
ja kogu maailmamajandust.
Antisemitism eksisteerib ja on väga tugev.
- Kas maailma kriisiga seonduvad sündmused mõjutavad otseselt seda,
kuidas juute koheldakse?
- Seda, kuidas juute kuvatakse ja neist räägitakse.
Teame, et lõpuks mõjutab see ka seda,
kuidas neid koheldakse.
Araabia kevades kasutasid mõlemad osapooled juute patuoinana.
Süürias süüdistas Assad meeleavaldajaid koostöös Mossadiga
ning juute ja Iisraeli meeleavalduste korraldamise eest.
Liibüas süüdistasid aga meeleavaldajad Gaddafit selles,
et tema ema olevat juut olnud.
See teooria on hiljuti välja mõeldud Gaddafi hukka mõistmiseks.
Kõigepealt peab määratlema, mida antisemitism tähendab.
Klassikaline definitsioon on semiidi vihkamine
tema semiidi päritolu tõttu.
Kuid tänapäeval mõeldakse selle all vaid juutide vihkamist
nende juudiks olemise tõttu ja selle avalikku väljendamist.
Peaminister Netanyahu palus sel nädalal peaprokuröril uurida
Jeruusalemma muftit, kes olevat avalikult mošees
juute tapma õhutanud.
Siinkohal muutub poliitiline kõne juba kuritegelikuks tegevuseks.
Antisemitismi piir on ületatud -
juudid on hukka mõistetud ja neid kutsutakse hävitama juutluse tõttu.
See ons selge antisemitism.
- Tänapäeval arvatakse, et ei ole poliitiliselt korrektne
end antisemitistiks või millekski vastavaks nimetada.
Kuidas seda täna kujutatakse?
- Sul on õigus.
Kui googeldada täna sõna 'antisemitism',
tegin seda vahetult enne siiatulekut ja sain 57 miljonit tulemust.
Kun googeldasin 'anti-Iisrael', sain 171 miljonit tulemust.
Üle kahe korra rohkem.
Inimesed ei tunnista end antisemitistideks.
Tihti on tegemist varjatud Iisraeli-vastasuse või antisionismiga.
Siiski pole kõik Iisraeli poliitikat kritiseerivad isikud antisemitistid.
Sel juhul oleksime nagu poiss, kes hüüdis: "Hunt!"
- Kust jookseb piir?
- Piir õigustatud Iisraeli-kriitika ja antisemitismi vahel on selles,
kui Iisraeli kritiseeritakse seetõttu, et see on juudiriik.
Piiri võib ületada kolmel viisil.
Üks on traditsiooniliste antisemitistlike teemade kasutus -
näiteks Siioni tarkade protokolli tsiteerimine
ja konspiratsiooniteooriad valitsuse, meedia ja majanduse kontrollimisest.
Itaalia parlamendi tehtud küsitlus näitas, et 44% itaallastest
usub neid traditsioonilisi antisemitistlikke väiteid.
USA-s väljastas Laimuvastane Liiga sarnase uurimuse.
Ka 15% ameeriklasi usub neid.
Üllatavalt suured arvud.
Üks viis on ka karikatuurid ahnetest suureninalistest juutidest.
Kui PLO terroristid hoidsid mõne aasta eest
Petlemma Sünnikirikus pantvange, joonistas Itaalia juhtiva ajalehe
karikaturist pildi pealkirjaga: Juudid tapavad taas Kristust.
Need klassikalised antisemitistlikud teemad on endiselt elus.
Edelsteini raportist ilmnes, et neid esineb kõikjal maailmas.
Teine võimalus piiri ületamiseks on sundmõtteline Iisraeli süüdistamine.
Sellega tegelevad rahvusvahelised organisatsioonid, näiteks ÜRO.
80% ÜRO Peaassamblee eriistungitest
peetakse 193 maa hulgast vaid ühe riigi hukkamõistmiseks.
Tekib küsimus, milles asi on.
Iisraeli hinnatakse utopistlike standardite järgi.
Ainult Iisraeli mõistetakse hukka probleemides,
mida esineb paljudes lääneriikides, samas kui tõsised probleemid,
eelkõige Iisraeli naaberriikides jäetakse tähelepanuta.
Tegemist on Iisraeli hukkamõistmisega, kuna see on juudiriik.
Sama võib näha ka ÜRO Inimõiguste komisjonis.
Selle eesmärgiks on edendada inimõigusi kogu maailmas,
40% selle viimase 10 aasta otsustest on tehtud Iisraeli vastu.
196 otsust Iisraeli vastu, vaid 6 Iraani vastu.
Kui võrdleme Iraani ja Iisraeli inimõigusprobleeme,
on need võrreldamatud.
Iisraelil on kodanikuõiguste advokaat,
kes tegeleb inimõiguste rikkumistega.
Iisrael on sõltumatu kohtusüsteemiga demokraatlik riik,
kes ei häbene kritiseerida oma valitsuse poliitikat.
Kolmas viis piiri ületamiseks on sionismi võrdsustamine rassismiga.
Oluline on küsida, mis on sionism.
Sionism on usk juutide õigusse rahvuslikule enesemääramisele.
Võin uskuda, ja usungi seda õigust, olemata rassist,
vihkamata araablasi või palestiinlasi.
Tahan, et meie valitsus austaks kõikide inimõigusi.
Kui sionism võrdsustatakse rassismiga ja öeldakse:
"Rõhutuist on saanud rõhujad", võrdsustatakse Iisrael natsismiga
ja kasutatakse holokaustitermineid Iisraeli sündmuste kirjeldamiseks,
on piir ületatud. See on antisemitism.
See on väga ohtlik ja levib täna nii netis kui rahvusvahelises meedias.
- Kas see peegeldub ka juutide kohtlemises Euroopas või USA-s?
- Euroopas ja USA-s esineb üksikuid rünnakuid juutide vastu
nende juudi päritolu tõttu.
Ma ei ütleks, et see on tohutu kasvav fenomen.
Sellist rassismi ja antisemitismi on maailmas alati olnud.
Kahjuks saab seda ilmselt alati olema.
Meie sõnad on nagu teekivid rajal, millel kavatseme käia, ütles keegi.
Kui inimesed hakkavad väljendama oma antisemitistlikke arusaamu,
mõjutab see nii nende endi kui ka teiste edasist tegevust,
kellel on ehk vähem enesekontrolli.
Antisemitismisse tuleb tõsiselt suhtuda,
et 70 aasta eest toimunu enam ei korduks.
- Kuidas avaldab maailma antisemitism mõju siin Iisraelis,
iisraellaste ja palestiinlaste vahelistes lahkarvamustes?
- Ega see asjale kaasa ei aita.
Rassistlike teooriate ja väidete avaldamise puhul
käivituvad kõik kaitsemehhanismid ja tõusevad müürid.
Konflikti lahendamisel tuleb rahuneda ja esitada faktid.
Ei saa näidata näpuga ja loopida väljamõeldud radikaalseid süüdistusi.
Näiteks Iisraeli nimetamine apartheidiks on ülim liialdus.
Üks asi, millest paljud on valesti aru saanud
ja kasutanud seda Iisraeli hukkamõistmiseks,
on turvatara.
Iisraeli olevat apartheid, kuna ehitas tara
enda eraldamiseks palestiinlastest.
See ei vasta tõele. Tara ehitamise põhjuseks ...
Nimetan seda 'taraks', kuna 97% sellest on võrkaed,
betoonmüüri on sellest vaid 3%, kuid meedias näeb alati seda -
suurt ja sünget müüri.
Turvatara ehitati, kuna aastail 2002 - 2003
mõrvati kolmes terrorirünnakus 900 iisraellast.
Valitsuse ees seisis raske otsus - kas raskendada teisel pool tara
elavate palestiinlaste elu Iisraelis tööl käimisel,
või kaitsta iisraellaste elu?
Tara valmides vähenes terrori- rünnakutes hukkunute arv 99,9%.
See on turvatara, mitte apartheidi-eraldamine.
Iisraelis elab miljoneid araablasi ja teiselpool tara üle 300 000 juudi.
See ei ole etniline piir.
Seda kõike kasutatakse aga Iisraeli delegitimeerimiseks.
Iisraeli poliitika kritiseerija ei ole automaatselt antisemitist.
Kui aga kritiseeritakse juudiriigi olemasoluõigust,
on tegemist antisemitismiga.
Väärarusaam turvatarast ja see kõik tekitab küsimuse,
kas idee juudiriigist saab üldse eksisteerida?
Võib-olla tegime 65 aasta eest vea?
- Ütlesid, et 3% on betoonmüür ja ülejäänud turvatara,
kuid meedia ei esitle seda nii.
Kas meedia levitab antisemitismi
või esitleb meedia vaid seda, mida liberaalid näha tahavad?
- Jah. Rahvusvahelises meedias vahendatakse politiseeritud sõnumit.
See on vaid üks näide.
Kui müürist piisavalt palju soiutakse, hakkavad kõik uskuma,
et tegemist on sadu kilomeetreid pika betoonmüüriga.
Tehakse teatud liiki fotosid palestiinlastest müüri ääres
ja räägitakse rassistlikust segregeerimisest.
Rahvusvahelises meedias mõistetakse Iisrael selliste sümbolite abil hukka.
Neid on lihtne kasutada väärastunud tegelikkusekuvandi vahendamiseks.
- Oled Knesseti antisemitismivastase komisjoni kaasasutaja.
Millised on selle tulevikuplaanid?
- Umbes 1,5 aasta eest moodustas avalike suhete ja diasporaaminister
Yuli Edelstein antisemitismi-vastase parlamentidevahelise koalitsiooni,
mis koosneb lääneriikide parlamentide komisjonidest,
kes kogunevad arutama, kuidas vähendada antisemitismi,
vihkamiskuritegusid ja ksenofoobiat üldiselt.
Mõtlesime, et kuna teiste riikide parlamentidel
on vastavad komisjonid, peaks ka Iisraelil olema.
Komisjoni eesmärgiks on toetada minister Edelsteini tööd,
aidata maailma parlamentidel koostada seadusi,
mis keelaksid antisemitistlikud arvamusavaldused,
varustada eri riikide tegevorganeid töövahenditega
vihkamiskuritegudevastaste seaduste kehtestamiseks.
Anname rahva harimiseks töövahendeid ja statistikat,
et aidata kaasa avaliku tasandi antisemitismi-vastases võitluses
kogu maailmas.
- Aitäh saatesse tulemast!
- Aitäh kutsumast!
Aitäh vaatamast!
Olen Jonathan Hessen. Järgmise korrani!
Tõlge: Monika Jaaguri